b'\n_START_ARTICLE_\nMarasmi\n_START_PARAGRAPH_\nMarasmi on vaikea aliravitsemus, jossa energiasta, proteiinista ja usein l\xc3\xa4hes kaikista muistakin ravintoaineista on puutostila. Marasmista k\xc3\xa4rsiv\xc3\xa4t ovat hyvin laihoja. Sairautta esiintyy kehitysmaissa._NEWLINE_Marasmin merkit ovat yhteisi\xc3\xa4 muillekin proteiinin ja energian puutteesta johtuville sairauksille. Rasvakudos katoaa dramaattisesti alueilta, jotka s\xc3\xa4il\xc3\xb6v\xc3\xa4t normaalisti rasvaa, kuten pakaroista ja reisist\xc3\xa4. Sairastuneet ovat yleens\xc3\xa4 kiukkuisia, \xc3\xa4rtyisi\xc3\xa4 ja kyltym\xc3\xa4tt\xc3\xb6m\xc3\xa4n n\xc3\xa4lk\xc3\xa4isi\xc3\xa4._NEWLINE_Hoidossa keskeisint\xc3\xa4 on hoitaa my\xc3\xb6s komplikaatioita, kuten tulehduksia, kuivumista ja verenkierron h\xc3\xa4iri\xc3\xb6it\xc3\xa4, jotka ovat usein tappavia.'